Polycrates – Szamósz szigetének zsarnoka i. e. 537-523 között. Nagy politikai és katonai sikereket ért el; vagyona, hatalma és szövetségeseinek száma egyre nőtt. A hagyomány szerint (amelyet Schiller Polycrates gyűrűje c. híres balladájában dolgozott fel) rendkívüli szerencséjét maga is megsokallta, ezért – az isteneknek szánt áldozatként – egy nagy értékű gyűrűjét a tengerbe vetette. A gyűrű azonban egy kifogott hal gyomrában újra felszínre került. Polükratészt végül a perzsa helytartó lépre csalta, és keresztre feszíttette.