Csetátye Máre (= nagy vár) – két bányaüreg elnevezése Verespatakon; eredete még a római hódítás korába nyúlik vissza. Jókai 1858-ban, második erdélyi útja során járt itt. Megemlékezik erről More patrio c. erdélyi útirajzában is, amely először a Vasárnapi Ujság 1858-i évfolyamában, majd pedig a Magyarhon szépségei c. kötetben jelent meg. A Szegény gazdagok c., 1860-ban megjelent regényben (jelen kritikai kiadás 12. k. 167 : 5) is említést tesz a Csetátye Máréról.